Ribe Stifts Adresseaviser, 1847-06-08
Jmod Digeinspektør Petersens anerkjendte Jndsigt, Dygtighed og Erfaring (det bemærkes i Forbigaaende at det vigtige og betydelige Havneanlæg ved Husum er betroet til denne Mands Ledelse) kunne Ribes Borgerrepræsentantere altsaa kun stille deres bedste Overbeviisning, der i dette Tilfælde hverken kan være grundet paa det Ene eller det Andet, hvilket jeg er overbevist om idet mindste nogle af dem ere villige til at erkiende. Jeg maa derfor endnu engang paastaae, og ethvert fornuftigt Menneske maa give mig Medhold, at Digeinspektørens Mening maa her være den gjoldende. Jfølge deres "bedste Overbeviisning, vove Borgerrepræsentanterne altsaa ikke at paatage sig det Ansvar, som Overtagelsen af bemældte Garanti paa Kæmnerkassens Vegne formeentlig vilde paaføre dem men de vove derimod at paatage sig det Ansvar, som paahviler dem ved paa egen Haand, uden at have bort Borgernes Mening i en Sag af saa stor Betydning, og som ligger enhver Borger nær, at negte Garantien. Det forekommer mig, at Borgerrepræsentanterne, der ere valgte til at bestyre Byens almindelige Anliggender, misforstaae deres Stilling og vise temmelig megen Ligegyldighed mod Borgernes Stemme, naar de afgjøre saa vigtig en Sag, som den foreliggende, paa egen Haand. Dersom den største Deel af Byens Borgere, i Tillid til Rigtigheden af Digeinspektørens Forslag, ønskede, at deres fælleds Kasse skulle overtage Garantien, var det dog ganske mærkværdigt, hvis dette ikke kunde skee fordi Borgerrepræsentanterne efter deres bedste Overbeviisning, erklære, at de ikke ville. At mange af Byens Borgere ere stemte for Petersens Forslag har viist sig tydeligt nok, idet der i nogle faa Dage, efter Borgerrepræsentanternes Erklærings Fødsel, er bleven tegnet den temmelig betydelige Sum 3,275 Rbd., som Bidrag til dette Forslags Udførelse, uden at de Bidragende gjøre Fordring paa Tilbagebetaling eller Rente, og man tør vente at denne Sum alene i Byen vil stige til 4000 Rbd. Naar Borgerrepræsentanterne mene, hvad Hr. Petersen ogsaa har indrømmet, at de er uvist og Foretagendet lykkes, saa har dette igrunden ikke Stort at sige; thi det er mere uvist at det mislykkes, hvortil kommer, at her maa det hedde, naar man Jntet vover, saa ikke alene vinder man Jntet, men man taber Meget og maaskee Alt. Og kan man endelig med Grund sige, at Kæmnerkassen virkelig vover Noget ved at overtage Garantien? Jeg kan ikke negte, at jeg ogsaa hidtil har troet dette; men efterfølgende paalidelige Oplysninger vise det Modsatte. Selv under de ugunstige Forhold, hvorunder Skibsfarten nu virker, har Byens fordeelagtige Beliggenhed som Handels- og Speditions=Plads forskaffet den efterfølgende Havne indtægter i de sidste 5 Aar: 911 848 876 830 4157 Rbd. Laanet paa 11,000 Rbd. skal afbetales og forrentes aarlig med 600 Rbd.; heraf sees da, at dersom Jndtægten fremdeles bliver ligesaa betydelig, som i 1846, hvilket man aldeles ingen Grund har Al at betvivle, selv og Projectet mislykkes, bliver dog en Sum af mellem 5 og 600 Rbd. tilbage til Aaens Vedligeholdelse, en Sum, som langtfra dertil er medgaaet i de sidste Aar, og dog have flere Skippere erklæret, at selve Aaen i mange Aar ikke har været i saa seilbar Stand som nu. Lykkes Projectet, da vil Havnekassens Jndtægt blive forøget, saa der ikke kan være mindste Fare for at Gjelden vil komme til at hvile paa Byen, hvis Kasse forresten baade kunde og burde understøtte Havnekassen, om fornødent, idet mindste med 100 Rbd. aarlig, naar den som i 1845 har en Beholdning af 3589 Rbd. Digeinspektør Petersens Forslag er imidlertid ikke saa omfattende, at dets Udførelse kan ansees forat være det Eneste, der er at gjøre for vor Jndseiling, og derfor har han aldrig selv udgivet det. Dette Forslag er lempet efter de Pengemidler, som der da mentes at være Udsigt til at faae og har til Hensigt at bringe Aaens Udløb, som er det mindst dybe Sted i hele Aaløbet til en Dybde af 7 a 8 Fod en Dybde, som det ved dagligt Høivande, øvrige Aaløb allerede deels har og deels overstiger paa et Par Steder nær, der letteligen kunne hjælpes, og det var dog temmelig betydeligt, især naar man tager Hensyn til, at man nu med jevn vestlig Vind paa Flodtiden maa lade sig nøie med mellem 4 og 5 Fod Vand i Udløbet af Aaen. Digeinspektor Petersen har indrømmet, at der kan gjøres Mere for Jndseilingen til Ribe; men han maatte ansee mere end det Foreslaaede for uoverkommeligt paa Grund af Bekostningerne. Nu, da der har viist sig langt større Jnteresse for Sagen, end man maaskee den Gang har turdet haabe, baade i og udenfor Byen, maa der kunne tænkes paa et mere omfattende Arbeide, og jeg skal derfor tillade mig at foreslaae: 1) At et nyt Aaløb tilveiebringes omtrent fra den saakaldte gamle Aa over Holmen, Mansholade og Sandene i lige Linie ud til Nør=Skjøgum, eller, 2) hvad jeg har hørt flere fornuftige Skippere tale for, fra samme Punkt over Holmen, gjennem Manoboladebugt ud til Sønderskjøgum og overSkjøgumbanke, vesten for hvilken Løbet udvider sig betydeligt til begge Sider og har en stadig Dybde af 8 a 9 Fod.